CELEX: 62012CN0562
Language: ro
Date: 2012-12-05 00:00:00
Title: Cauza C-562/12: Cerere de decizie preliminară introdusă de Tartu Ringkonnakohus (Estonia) la 5 decembrie 2012 — MTÜ Liivimaa Lihaveis/Eesti-Läti programmi 2007-2013 Seirekomitee

9.2.2013   
            
            
               RO
            
            
               Jurnalul Oficial al Uniunii Europene
            
            
               C 38/14
            
         Cerere de decizie preliminară introdusă de Tartu Ringkonnakohus (Estonia) la 5 decembrie 2012 — MTÜ Liivimaa Lihaveis/Eesti-Läti programmi 2007-2013 Seirekomitee
   (Cauza C-562/12)
   2013/C 38/18
   Limba de procedură: estona
   
      Instanța de trimitere
   
   Tartu Ringkonnakohus
   
      Părțile din procedura principală
   
   
      Reclamant: MTÜ Liivimaa Lihaveis
   
      Pârât: Eesti-Läti programmi 2007-2013 Seirekomitee
   
      Intervenient: Eesti Vabariigi Siseministeerium
   
      Întrebările preliminare
   
   
               1.
            
            
               Regulamentul de procedură al unui comitet de supraveghere instituit de comun acord de două state membre (precum Manualul programului adoptat de Comitetul de supraveghere pentru Programul estono letonian 2007-2013), care prevede că deciziile comitetului de supraveghere nu pot fi atacate în fața niciunei instanțe judecătorești [punctul 6.6 alineatul (4) din manualul programului: „The decisions of the Monitoring Committee are not appealable at any place of jurisdiction.”], este compatibil cu articolul 63 alineatul (2) din Regulamentul (CE) nr. 1083/2006 (1), coroborat cu articolul 47 din Carta drepturilor fundamentale a Uniunii Europene?
            
         
               2.
            
            
               În cazul în care răspunsul la prima întrebare este negativ: articolul 267 primul paragraf litera (b) din Tratatul privind funcționarea Uniunii Europene trebuie interpretat în sensul că punctul 6.6 alineatul (4) din Manualul programului adoptat de Comitetul de supraveghere pentru programul estono-letonian 2007–2013 reprezintă un act adoptat de instituțiile, organele, oficiile sau agențiile Uniunii care trebuie anulat?
            
         
               3.
            
            
               În cazul în care răspunsul la prima întrebare este negativ: articolul 263 primul paragraf a doua teză coroborat cu articolul 256 alineatul (1) și cu articolul 274 din Tratatul privind funcționarea Uniunii Europene trebuie interpretate în sensul că competența de a judeca acțiunile formulate împotriva deciziilor adoptate de Comitetul de supraveghere pentru Programul estono-letonian 2007-2013 revine Tribunalului Uniunii Europene sau revine instanței naționale competente conform dreptului național?
            
         
      (1)  Regulamentul (CE) nr. 1083/2006 al Consiliului din 11 iulie 2006 de stabilire a anumitor dispoziții generale privind Fondul European de Dezvoltare Regională, Fondul Social European și Fondul de coeziune și de abrogare a Regulamentului (CE) nr. 1260/1999 (JO L 210, p. 25, Ediție specială, 14/vol. 02, p. 64)